3雄爭冠要問熱刺 哥迪奧拿最驚係呢隊!
2024年04月26日 09:00
東網電視
更多新聞短片
曼城餘下賽程相對較容易。
阿仙奴(77分)、曼城(76分)同利物浦(74分)爭逐英超冠軍,最後直路仍然充滿變數,有趣嘅係3雄嚟緊都要硬撼熱刺,隨時成為主宰冠軍誰屬嘅幕後大Boss!踢少1場嘅曼城餘下賽程最「易食」,不過領隊哥迪奧拿最擔心嘅球隊唔係熱刺,竟然係諾定咸森林!
英國《獨立報》分析各隊最後賽程(見表),阿仙奴最後4個對手平均得分係1.47分,當中作客熱刺同曼聯危機四伏;利物浦4個對手平均得分1.5分,當中熱刺、維拉同韋斯咸都係聯賽前8名;曼城5場對手平均只有1.37分,只有熱刺同韋斯咸身處上半版,「易食指數」最高。
熱刺成為3雄嘅攔路虎,不過哥迪奧拿喺大炒白禮頓後,就點名要提防諾定咸森林:「冇人諗到利物浦輸畀愛華頓,愛華頓要為護級掙扎,情況同我哋下場對手森林好相似,佢哋一定會搏埋條命去踢......」
●阿仙奴餘下賽程
28/04 作客Vs熱刺
04/05 主場Vs般尼茅夫
11/05 作客Vs曼聯
19/05 主場Vs愛華頓
●利物浦餘下賽程
27/04 作客Vs韋斯咸
05/05 主場Vs熱刺
11/05 作客Vs阿士東維拉
19/05 主場Vs狼隊
●曼城餘下賽程
28/04 作客Vs諾定咸森林
05/05 主場Vs狼隊
11/05 作客Vs富咸
15/05 作客Vs熱刺
19/05 主場Vs韋斯咸